**ΠΡΩΤΟΔΙΚΕΙΟ ΦΛΩΡΙΝΑΣ**

**ΑΡΙΘΜΟΣ ΠΡΑΞΗΣ**

**22/2021**

**Η Πρόεδρος Πρωτοδικών Φλώρινας**

Έχοντας υπόψη:

1) Τις διατάξεις της με αριθ. πρωτ. Δ1α΄/ΓΠ.Οικ. 2/2.1.2021 ΚΥΑ των Υπουργών ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ – ΕΘΝΙΚΗΣ ΑΜΥΝΑΣ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ - ΥΓΕΙΑΣ – ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΔΙΚΑΙΟΣΥΝΗΣ - ΕΣΩΤΕΡΙΚΩΝ - ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ - ΥΠΟΔΟΜΩΝ ΚΑΙ ΜΕΤΑΦΟΡΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ(ΦΕΚ Β/1/2-1-2021), με την οποία επιβάλλεται το μέτρο της προσωρινής αναστολής δικών ενώπιον των πολιτικών και ποινικών δικαστηρίων, για το χρονικό διάστημα από **3.1.2021 έως και 11.1.2021**.

2) το ότι οι με αριθμό κατάθεσης 37/23-7-2020, 38/23-7-2020 και 18/9-6-2020 εφέσεις ενώπιον του Μονομελούς Πρωτοδικείου Φλώρινας (εκούσια δικαιοδοσία- Ν. 3869/2010) αποσύρθηκαν και δεν συζητήθηκαν κατά την δικάσιμο της 7-1-2021, λόγω της αναστολής των εργασιών του Πρωτοδικείου Φλώρινας.

3) Το άρθρο 158 παρ. 1 του Ν. 4764/2020, σύμφωνα με το οποίο, σε περίπτωση που η συζήτηση της υπόθεσης οποιουδήποτε βαθμού δικαιοδοσίας και με οποιαδήποτε διαδικασία ματαιώθηκε διαρκούσης της αναστολής λειτουργίας των δικαστηρίων λόγω των έκτακτων μέτρων προστασίας της δημόσιας υγείας από την πανδημία του κορωνοϊούCOVID - 19, ορίζεται αυτεπαγγέλτως, με πράξη του προέδρου του τμήματος ή του Προϊσταμένου του δικαστηρίου, ημέρα και ώρα συζήτησης στο ακροατήριο στην πλέον σύντομη διαθέσιμη δικάσιμο. Η εγγραφή της υπόθεσης στο οικείο πινάκιο ή έκθεμα, το οποίο μπορεί να τηρείται και ηλεκτρονικά γίνεται με πρωτοβουλία του γραμματέα και ισχύει ως κλήτευση όλων των διαδίκων.

**Για τους λόγους αυτούς**

Διατάσσουμε την οίκοθεν εισαγωγή προς συζήτηση των παραπάνω υποθέσεων στη δικάσιμο της 4-3-2021 που θα γνωστοποιηθεί από τον γραμματέα στον Δικηγορικό Σύλλογο Φλώρινας.

Φλώρινα 5-2-2021

**Η Πρόεδρος Πρωτοδικών Φλώρινας**

**Ελένη Σταμπουλίδου**